Un compositor ye una presona que compón musica, ye decir, que creya intelectualment un conchunto de sonitos a partir d'a combinación u l'adición d'elements de sonito musicals, provinients d'uno u de muitos instrumentos musicals, u más planerament, que piensa y escribe a musica que creya. Hue a sobén no ye pas una actividat d'improvisación, y fa referencia a qui emplega bell tipo de notación musical ta conservar a suya creyación y permitir que atras presonas, ditas musicos, interpreten a suya obra con os suyos instrumentos musicals; sin d'embargo, historicament os compositors teneban muita parte d'improvisación, y mesmo en quantos cheneros musicals, como en o jazz, l'actividat d'improvisación musical ye una parte muit important.